_:n2fcbe48e93ac439b8c964be2981a50f8xb0
<http://schema.org/articleBody>
"Csou Kuan-jü az egyetlen újonc a Forma-1-ben idén. A fiatal kínai ígéretesen kezdett az Alfa Romeónál. Most, hogy a nyári szünet miatt a versenyzés szünetel, a kínai pilóta visszatekintett a stresszes, de „lenyűgöző” szezonkezdetre.\nBár Csou azt mondja, hogy „lenyűgözte\" az eddigi fejlődése, csalódott az eddigi megbízhatósági problémák miatt. Ez csökkentette az esélyeit több top tízes helyezésekre. „Ha visszatekintek, eléggé lenyűgözött az eddigi munkám, és az a fejlődés is, amit Bahreintől kezdve tudtam elérni\" - mondta az Alfa Romeo versenyzője a Formula1.com-nak nyilatkozva.\nMég több F1 hír:\n\nDavid Coulthard újra egy Forma-1-es Red Bull volánja mögé ült – videó!\n\n\n„11 vagy 10 futam alatt úgy éreztem, hogy minden egyes dolgon átmentem, amin egy F1-es versenyző 10 év alatt keresztülmegy\" - folytatta Csou. Természetesen részben a silverstone-i szörnyű balesetére utal, amely során nagy sebességgel csúszott ki és átrepült a korlátokon.\nA legfontosabb céljait, a Q3-ba jutást és a pontszerzést így is kipipálhatta. Ez utóbbi kétszer sikerült a kínai pilótának, de szerinte ez többször is megtörténhetett volna, ha az Alfa Romeónál nem jelentkeznek megbízhatósági problémák.\nMindent egybevetve Csou minden bizonnyal elégedett a szezon első felével, és biztos benne, hogy csapata is így gondolja. „Jelenleg nem érzem úgy, hogy aggódnom kellene a jövő év miatt, bár úgy gondolom, nyár környékén, tehát lassan itt az idő, amikor a jövőről lehet beszélni” - tette hozzá.\nTovábbfejlesztett erőforrással utazik Belgiumba a Ferrari\n\nÉld át újra az idei Forma-1-es szezon eddigi történéseit:\n\n\n"
<https://hu.motorsport.com/f1/news/csou-mindent-ateltem-10-futam-alatt-amit-mas-versenyzo-10-ev-alatt/10351609/>